cyanic-selkie/wikianc huggingface dataset:
Πολιτική της Χιλής
Γερουσία
Σύμφωνα με το σύγχρονο σύνταγμα της Χιλής, η σημερινή Γερουσία αποτελείται από 38 γερουσιαστές, άμεσα εκλεγμένους με καθολική λαϊκή ψήφο σε 19 εκλογικές περιφέρειες. Σε κάθε τέτοια περιφέρεια αντιστοιχούν δύο έδρες, ενώ τα γεωγραφικά όρια της περιφέρειας συμπίπτουν σχεδόν στο σύνολο των περιπτώσεων με τις διοικητικές περιφέρειες της χώρας. Οι εκλεγμένοι γερουσιαστές υπηρετούν οκταετή θητεία, ενώ οι μισοί από αυτούς αντικαθίστανται με εκλογές κάθε τέταρτο χρόνο. Η υποψηφιότητα για τη θέση του γερουσιαστή απαιτεί εκλογικά δικαιώματα, συμπλήρωση της υποχρεωτικής εκπαίδευσης, και ηλικία τουλάχιστον 35 ετών. Η αναφορά στους "άμεσα εκλεγμένους" γερουσιαστές γίνεται σε αντιδιαστολή με το παλαιότερο σύνταγμα της χώρας (1980), το οποίο τροποποιήθηκε το 2005, και προέβλεπε την ύπαρξη ισόβιων διορισμένων ή θεσμικών γερουσιαστών. Από το 1990 η Γερουσία της Χιλής εδρεύει και συνεδριάζει στο νέο κτίριο του Εθνικού Κογκρέσου στην παραθαλάσσια πόλη του Βαλπαραΐσο, το οποίο και αντικατέστησε το παλαιότερο κτίριο του κοινοβουλίου στη πρωτεύουσα Σαντιάγο.
Βουλή των Αντιπροσώπων
Η Βουλή των Αντιπροσώπων της Δημοκρατίας της Χιλής είναι ένα από τα δύο σώματα του Εθνικού Κογκρέσου της χώρας, που έχει το ρόλο του κοινοβουλίου. Η οργανωτική δομή και οι εξουσίες της Βουλής των Αντιπροσώπων καθορίζονται από τα άρθρα 42 και 59 του σύγχρονου συντάγματος της Χιλής.
Το σώμα αποτελείται από συνολικά 120 εκπροσώπους, οι οποίοι εκλέγονται για τετραετή θητεία με καθολική λαϊκή ψήφο από συνολικά 60 διεδρικές εκλογικές περιφέρειες. Οι Αντιπρόσωποι για να είναι εκλόγιμοι πρέπει να έχουν ηλικία τουλάχιστον 21 ετών, να έχουν εκλογικά δικαιώματα, να έχουν ολοκληρώσει την υποχρεωτική εκπαίδευση, και να διαμένουν μόνιμα στην περιοχή εκλογής τους για τουλάχιστον δύο χρόνια πριν τις εκλογές.
Από το 1990 η Βουλή των Αντιπροσώπων της Χιλής εδρεύει και συνεδριάζει στο νέο κτίριο του Εθνικού Κογκρέσου στην παραθαλάσσια πόλη του Βαλπαραΐσο, το οποίο και αντικατέστησε το παλαιότερο κτίριο του κοινοβουλίου στη πρωτεύουσα Σαντιάγο.
Δικαστική εξουσία
Το δικαστικό σύστημα της Χιλής είναι ανεξάρτητο και αποτελείται από ένα συμβούλιο εφετών, ένα σύστημα στρατοδικείων, ένα συνταγματικό δικαστήριο, και το Ανώτατο Δικαστήριο (Corte Suprema). Τα μέλη του τελευταίου διορίζονται από τον πρόεδρο και εγκρίνονται από τη Γερουσία, ενώ προέρχονται από λίστες υποψηφίων που δίνονται από το δικαστικό σύστημα. Ο πρόεδρος του Ανωτάτου Δικαστηρίου εκλέγεται από το σώμα του δικαστηρίου που αποτελείται από 21 μέλη.
Το δικαστικό σύστημα της χώρας βασίζεται στον αστικό κώδικα. Οι κύριες αρχές του προέρχονται από τον αστικό κώδικα του 1855, ο οποίος προέτεινε τον αντίστοιχο Ισπανικό νόμο στη Χιλή, ενώ μετέπειτα προσθήκες και αλλαγές επηρεάστηκαν από την Ευρωπαϊκή νομοθεσία του τελευταίου μισού του 19ου αιώνα. Από το 2000 και έπειτα, η Χιλή άλλαξε ριζικά το ποινικό δικαστικό της σύστημα. Ένα νέο σύστημα, βασισμένο στα πρότυπα των ΗΠΑ, έχει σταδιακά εφαρμοστεί σε όλη τη χώρα και ολοκληρώθηκε στα μέσα του 2001.
Πολιτικά κόμματα και εκλογές
Η Χιλή έχει ένα πολυκομματικό σύστημα διακυβέρνησης, στο οποίο κυριαρχούν δύο συνασπισμοί κομμάτων. Οι συνασπισμοί είναι η πιο δημοφιλής τακτική συμμετοχής στις εκλογές, καθώς το σύνταγμα του 1980, το οποίο συντάχθηκε από την τελευταία κυβέρνηση του Αουγούστο Πινοτσέτ και είναι ακόμα εν μέρει σε ισχύ, έκανε ιδιαίτερα δύσκολη την εκλογική επιτυχία για μεμονωμένα πολιτικά κόμματα.
Πολιτικά κόμματα
Τα πολιτικά κόμματα που δραστηριοποιούνται νομότυπα στο σύνολο της χώρας, δηλαδή και στις 14 περιφέρειες και τη μητροπολιτική περιφέρεια της πρωτεύουσας Σαντιάγο, είναι τα εξής:
Αντίστοιχα, υπάρχουν και θεσμοθετημένα κόμματα μόνο σε επίπεδο περιφερειών της χώρας, τα οποία είναι τα εξής:
Συμμαχία για τη Χιλή
Η Συμμαχία για τη Χιλή (Alianza por Chile), αναφερόμενη και ως η Συμμαχία (La Alianza) είναι ένα συνασπισμός δεξιών πολιτικών κομμάτων που περιλαμβάνει την Εθνική Ανανέωση (Renovación Nacional, RN) και την Ανεξάρτητη Δημοκρατική Ένωση (Unión Democrática Independiente, UDI). Στο παρελθόν συμμετείχαν το περιφερειακό Κόμμα του Νότου (Partido del Sur) και η Προοδευτική Ένωση του Κέντρου (Unión de Centro Centro Progresista, UCCP), σχήματα που πλέον έχουν διαλυθεί. Σημαντικοί ηγέτες της Συμμαχίας ήταν, μεταξύ άλλων, ο Χόβινο Νοβόα, ο Πάμπλο Λονγκέιρα, ο Χάιμε Γκουσμάν, ο Χοακίν Λαβίν, ο Σεμπαστιάν Πινιέρα, η Λίλι Πέρες, ο Αντρές Αγιαμάντ, ο Σέρχιο Ονόφρε και ο Σέρχιο Ρομέρο.
Ως συνασπισμός, ο χώρος της Συμμαχίας εκφράζεται από το 1989, με διαφορετικά ονόματα πριν το 2000, όταν και καθιερώθηκε το σημερινό όνομα του συνασπισμού. Συγκεκριμένα, υπήρχαν η Δημοκρατία και Πρόοδος (Democracia y Progreso) (1989-1992), η Συμμετοχή και Πρόοδος (Participación y Progreso) (1992-1993), η Ένωση για την Πρόοδο (Unión por el Progreso) (1993-1996), και πλέον πρόσφατα η Ένωση για τη Χιλή (Unión por Chile) (1996-2000), πριν τη Συμμαχία για τη Χιλή.
Συγκέντρωση Κομμάτων για τη Δημοκρατία
Η Συγκέντρωση Κομμάτων για τη Δημοκρατία (Concertación de Partidos por la Democracia), αναφερόμενη ως η Συγκέντρωση (Concertación), είναι ένας συνασπισμός κεντροαριστερών κομμάτων της χώρας, ο οποίος ιδρύθηκε το 1988. Οι προεδρικοί του υποψήφιοι έχουν κερδίσει όλες τις αναμετρήσεις από την κατάργηση της δικτατορίας το 1990.
Μαζί Μπορούμε Περισσότερα
Τέλος, ο συνασπισμός με την ονομασία Μαζί μπορούμε περισσότερα (Juntos Podemos Más) ιδρύθηκε το 2003 και αποτελείται από περισσότερα από 50 κόμματα και οργανισμούς. Στο συνασπισμό συμμετέχουν το Κουμουνιστικό Κόμμα της Χιλής, το Κόμμα Ανθρωπίνων δικαιωμάτων, το Χριστιανικό Αριστερό Κόμμα της Χιλής, το Πατριωτικό Κίνημα Μανουέλ Ροδρίγκες, το Μπλοκ Σοσιαλισμού (που το αποτελούν η Σοσιαλιστική Αριστερά, το Κίνημα για το Σοσιαλισμό, και ο Εναλλακτικός Σοσιαλισμός), η Ταυτότητα Ροδρίγκες, το Κίνημα Αστικής Δύναμης, η Προλεταριακή Δράση του Κομμουνιστικού Κόμματος, η Δημοκρατική Αλλαγή, το Ριζοσπαστικό Χιλιανό Κόμμα, η Εκδημοκρατική Επανάσταση, η Γενιά 80, το Κόμμα των Εργατών και οι Νέοι Κομμουνιστές.
Rack (ράπερ)
Ο Ηρακλής Μαρνέζος (Αθήνα, 24 Νοεμβρίου 1999) γνωστός με το ψευδώνυμο Rack, είναι Έλληνας ράπερ. Είναι ιδιοκτήτης του Barcode Crew και της δισκογραφικής εταιρείας Barcode Entertainment.
Πρώτα βήματα
Η πρώτη επαφή του καλλιτέχνη ήρθε μόλις στην ηλικία των 2 ετών, στο τραγούδι που δημιούργησε ο πατέρας του με όνομα "Τα παιδιά του Λεκτικού", που τραγουδάει αυτός και η αδερφή του, Νέμεσις.
Μετά από μερικά τραγούδια έφτασε η στιγμή να κυκλοφορήσει το πρώτο του επίσημο μίξτεϊπ με όνομα "Rackattack", το οποίο κυκλοφόρησε τον Μάρτιο του 2017, και περιέχει 4 τραγούδια.
Επιστροφή και καθιέρωση
Ακολουθεί μία πολύχρονη παύση στις μουσικές του κυκλοφορίες, ή οποία διαρκεί μέχρι τις 8 Ιουλίου 2020, όπου και κυκλοφορεί το κομμάτι "Barcode" σε συνεργασία με τον DJ Silence από την Good Vybz Music και την Def Jam Greece.
Η επόμενη του κυκλοφορία πραγματοποιείται στις 18 Φεβρουαρίου 2021, σε συνεργασία με τον Ortiz στο κομμάτι "Davay."
Τον Μάρτιο του 2021 συμμετέχει στο κομμάτι "Gjenovese" από τον δίσκο των Mad Clip, Strat και BeTaf Beats που τιτλοφορείται "Still Active".
Στις 13 Μαΐου του 2021 κυκλοφορεί το κομμάτι "Καθήκον", με την μουσική να την έχουν επιμεληθεί οι στενοί συνεργάτες του Rack, Oge και Beyond Music. Το "Καθήκον" λειτουργεί ως πρώτο σινγκλ για το άλμπουμ "Rackattack". Το τραγούδι ήταν μεταξύ των τάσεων για αρκετές εβδομάδες.
Μετά από αρκετές επιτυχίες και νέα κομμάτια, κυκλοφορεί το τραγούδι "Τελικά" σε συνεργασία με τον Κωνσταντίνο Αργυρό.
Σύλληψη και κατηγορίες για βιασμό
Τον Απρίλιο του 2023 συνελήφθη, κατηγορούμενος για τον βιασμό μιας 19χρονης φοιτήτριας στην Κρήτη. Η φοιτήτρια υποστηρίζει ότι αφού παρέστη σε συναυλία του ράπερ, ακολούθησε έναν από τους συνεργάτες του όπου μετά φέρεται να βιάστηκε από δύο άτομα. Ο ίδιος αρνείται την εμπλοκή αυτή την υπόθεση. Ο Rack αφέθηκε ελεύθερος.
Νωρίτερα, τον Απρίλιο του 2022 συνεργάτης του ράπερ συνελήφθη έπειτα από τον εντοπισμό ενός όπλου, το οποίο ήταν εμφανές σε ντοκιμαντέρ του βρετανικού Vice αφιερωμένο στον ράπερ.
Δισκογραφία
Τον Μάιο του 2021 κυκλοφορεί ο πρώτος του επίσημος δίσκος με όνομα "Rackattack", ο οποίος περιέχει 9 τραγούδια. Τον Αύγουστο του ίδιου έτους κυκλοφορεί η έκδοσή του (Rackattack (Deluxe Edition)) με επιπλέον 4 κομμάτια.
Τον Ιούλιο του 2022 κυκλοφόρησε ο δεύτερος επίσημος δίσκος του με όνομα "RACKATTACK 2", ο οποίος περιέχει 10 τραγούδια.
Τάφος του Μεκετρέ στις Θήβες Αιγύπτου
Ο Τάφος του Μεκετρέ στις Θήβες της Αιγύπτου (TT280) βρίσκεται στην πλαγιά ενός υψώματος, λαξευμένος στον βράχο, πίσω από τον λόφο που σήμερα είναι γνωστός ως Σεΐχ Αμπντ ελ Κούρνα στην περιοχή Ντέιρ ελ-Μπαχάρι της Νεκρόπολης των Θηβών. Ο Μεκετρέ ήταν ένας αρχαίος Αιγύπτιος ευγενής, που υπηρέτησε ως Θησαυροφύλακας και Ανώτατος Επιστάτης του Βασιλικού Οίκου κατά την περίοδο του Μέσου Βασιλείου, επί ηγεμονίας των φαραώ Μεντουχοτέπ Β' και Μεντουχοτέπ Γ΄ της 11ης Δυναστείας.
Ανακάλυψη και ανασκαφή
μικρογραφία|Ομοίωμα ταφικής λέμβου με κωπηλάτες. Ένα άγαλμα του Μεκετρέ βρίσκεται κάτω από το σκίαστρο και ο γιος του Μεκετρέ το συνοδεύει. Απεικονίζεται το προσκυνηματικό ταξίδι στην [[Άβυδος Αιγύπτου|Άβυδο. Είναι κατασκευασμένο από ξύλο επιχρισμένο με γυψοκονίαμα και επιχρωματισμένο. ]] Ο τάφος ανακαλύφθηκε και ερευνήθηκε σε μικρή έκταση το 1895 και 1902 από τους Αιγυπτιολόγους Ζορζ Νταρεσί και Mοντ αντίστοιχα. Συλήθηκε κατά την αρχαιότητα στο μεγαλύτερο μέρος του. Όταν ο αρχαιολόγος Ουίνλοκ ανέλαβε να τον ανασκάψει συστηματικά για το Μητροπολιτικό Μουσείο της Νέας Υόρκης το 1920, έφερε στην επιφάνεια έναν χώρο ο οποίος είχε ευτυχώς διαφύγει της προσοχής των τυμβωρύχων και στο εσωτερικό του ανακάλυψε διαφόρων ειδών ξύλινα ομοιώματα. Τα oμοιώματα αυτά παριστάνουν κυρίως καθημερινές σκηνές που σχετίζονται με τη ζωή του επιστάτη Μεκετρέ.
Τα ομοιώματα
Ο τάφος περιείχε μεγάλο αριθμό ομοιωμάτων, εκ των οποίων περισσότερα από τα μισά είναι ταφικές λέμβοι. Σήμερα, τα ομοιώματα που βρέθηκαν στον τάφο του Μεκετρέ, βρίσκονται σε διάφορα μουσεία σε όλο τον κόσμο.
Μουσείο του Καΐρου: Δύο βάρκες με ψαράδες και δίχτυ σε σκηνή αλιείας, λέμβος με κωπηλάτες και τον Μεκετρέ με τον γιο του Αντέφ κάτω από σκίαστρο, λέμβος με τον Μεκετρέ (ή άγαλμα του Μεκετρέ) κάτω από σκίαστρο, προετοιμασία φαγητού, ιστιοφόρο σκάφος, οικία με κήπο, ξυλουργείο, υφαντουργείο, ο Μεκετρέ επιβλέπει την καταγραφή ζώων, σκηνές προσφορών. εναλλ.=|μικρογραφία|Ξύλινο ομοίωμα από τον τάφο του Μεκετρέ που παριστάνει τον ίδιο, κάτω ένα υπόστεγο με τους γραφείς του, να επιβλέπει την καταμέτρηση ζώων. Μητροπολιτικό Μουσείο Τέχνης Νέας Υόρκης: Λέμβος με κωπηλάτες, μουσικούς και προετοιμασία φαγητού, λέμβοι με κωπηλάτες, λέμβος με τον Μεκετρέ και τον γιό του Αντέφ κάτω από σκίαστρο, σκηνή με αλιείς που καμακώνουν ψάρι, πομπή προσφορών δύο γυναικών και δύο ανδρών, γυναίκα (ή η θεά Ίσις) που μεταφέρει προσφορές, στάβλος με βοειδή, σφαγείο ζώων, σιταποθήκη, ζυθοποιείο και αρτοποιείο, ιερό ή οικία με κήπο.
Παραπομπές
Κατηγορία:Αρχαιολογικοί τόποι στην Αίγυπτο Κατηγορία:11η Αιγυπτιακή Δυναστεία
Σαντζάκι του Νόβι Πάζαρ
Παρελθόν: Οθωμανική κατάκτηση της περιοχής της Ράσκα
Κατά το Μεσαίωνα η περιοχή της Ράσκα ήταν μία από τις κεντρικές περιοχές της Μεσαιωνικής Σερβίας. Οι επιδρομές των Οθωμανών Τούρκων σε αυτή την περιοχή ξεκίνησαν στα τέλη του 14ου αιώνα, μετά τη Μάχη του Κοσσυφοπεδίου (1389) και τη δημιουργία της τουρκικής μεθοριακής επαρχίας (σερβοκροατικά: κράιστε) των Σκοπίων (1392). Η οριστική κατάκτηση της περιοχής της Ράσκα έγινε το 1455, όταν ο Ισά-Μπεη Ισάκοβιτς, Τούρκος κυβερνήτης των Σκοπίων, κατέλαβε το νοτιοδυτικό τμήμα του Δεσποτάτο της Σερβίας.
Αρχικά η περιοχή της Ράσκα περιελήφθη στη μεθοριακή επαρχία των Σκοπίων και ο κυβερνήτης Ισά-Μπεη Ισάκοβιτς αποφάσισε να δημιουργήσει ένα νέο φρούριο κοντά στην παλιά αγορά του Στάρο Τργκόβιστε (Τουρκικά: Εσκί Παζάρ, που σημαίνει επί λέξει "παλιά αγορά"). Η νέα θέση (Σερβοκροατικά: Νόβο Τργκόβιστε) ονομάστηκε κατά συνέπεια Νόβι Πάζαρ (Τουρκικά: Γενί Παζάρ, που σημαίνει "νέα αγορά"). Ο Ισάκοβιτς έχτισε εκεί ένα τζαμί και επίσης δημόσια λουτρά, ξενώνα και ένα οικιστικό συγκρότημα. Το Νόβι Πάζαρ ανήκε αρχικά στο βιλαέτι του Γέλετς, του Σκόπσκο Κράιστε ("Μεθοριακή Επαρχία των Σκοπίων"). Το 1463 η περιοχή ενσωματώθηκε στο νεοσύστατο Σαντζάκι της Βοσνίας. Η έδρα του καδή (δικαστή) μεταφέρθηκε στη συνέχεια από το Γέλετς στο Νόβι Πάζαρ λίγο πριν το 1485 και από τότε η πόλη έγινε το σημαντικότερο κέντρο στο νοτιοανατολικό τμήμα του Σαντζακίου της Βοσνίας. Η περιοχή του Νόβι Πάζαρ παρέμεινε τμήμα του Σαντζακίου της Βοσνίας μέχρι το 1864.
Ίδρυση του Σαντζακίου του Νόβι Πάζαρ
Μετά τη δημοσίευση του Νόμου των Βιλαετίων το 1864 και την αναδιοργάνωση του Εγιαλετίου της Βοσνίας το 1865, η περιοχή του Νόβι Πάζαρ έγινε ξεχωριστό Σαντζάκι με την έδρα του στην πόλη του Νόβι Πάζαρ. Αρχικά είχε τους "καζάδες" (υποεπαρχίες) Γενίβαρος, Μιτρόβιτσα, Γκούσινιε, Τργκόβιστε, Ακοβα, Κόλασιν, Πρέπολ και Τάσλιτσα. Το Σαντζάκι τηου Νόβι Πάζαρ ανήκε στο Βιλαέτι της Βοσνίας, πριν γίνει τμήμα του νεοϊδρυθέντος Βιλαετίου του Κοσσυφοπεδίου το 1878. Περιλάμβανε το μεγαλύτερο μέρος της σημερινής περιοχής Σαντζάκ (που ονομάστηκε έτσι από το Σαντζάκι του Νόβι Πάζαρ), που ονομάζεται επίσης Ράσκα, καθώς και βορειοανατολικό τμήμα του Μαυροβουνίου και τμήμα του βόρειου Κοσσυφοπεδίου (περιοχή γύρω από την Κόσοβσκα Μιτρόβιτσα).
Συνέδριο του Βερολίνου (1878)
thumb|right|Το Σαντζάκι το 1878 Ο Υπουργός Εξωτερικών της Αυστροουγγαρίας Γκιούλα Αντράσυ, εκτός από την κατοχή και τη διοίκηση της Βοσνίας-Ερζεγοβίνης, έλαβε επίσης το δικαίωμα να εγκαταστήσει φρουρές στο Σαντζάκι του Νόβι Πάζαρ, που παρέμεινε υπό την οθωμανική κυβέρνηση. Το Σαντζάκι διατήρησε το διαχωρισμό Σερβίας και Μαυροβουνίου και οι εκεί αυστροουγγρικές φρουρές δυνητικά άνοιγαν το δρόμο για μια έφοδο στη Θεσσαλονίκη, που «θα έθετε το δυτικό μισό των Βαλκανίων υπό μόνιμη αυστριακή επιρροή». "Οι ανώτερες [Αυστροουγγρικές] στρατιωτικές αρχές επιθυμούσαν [μια ...] άμεση σημαντική εκστρατεία με στόχο τη Θεσσαλονίκη".
Στις 28 Σεπτεμβρίου 1878 ο Υπουργός Οικονομικών, Κόλομαν φον Τσελ, απείλησε να παραιτηθεί αν επιτρεπόταν στο στρατό, πίσω από τον οποίο βρισκόταν ο Αρχιδούκας Αλβέρτος, να προχωρήσει στη Θεσσαλονίκη. Κατά τη σύνοδο του Ουγγρικού Κοινοβουλίου της 5ης Νοεμβρίου 1878 η αντιπολίτευση έκανε πρόταση μομφής κατά του Υπουργού Εξωτερικών για παραβίαση του συντάγματος με την πολιτική του κατά τη διάρκεια της Κρίσης της Εγγύς Ανατολής και την κατοχή της Βοσνίας-Ερζεγοβίνης. Η πρόταση απορρίφθηκε με 179 έναντι 95. Με την κατάταξη και τον φάκελο της αντιπολίτευσης οι πιο σοβαρές κατηγορίες έγιναν εναντίον του Αντράσυ
Στις 10 Οκτωβρίου 1878 ο Γάλλος διπλωμάτης Μελχιόρ ντε Βογκέ περιέγραψε την κατάσταση ως εξής:
Ιδιαίτερα στην Ουγγαρία η δυσαρέσκεια που προκλήθηκε από αυτή την «περιπέτεια» είχε φτάσει στο σοβαρότερο βαθμό, από αυτό το έντονο συντηρητικό ένστικτο που εμψυχώνει τη φυλή των Μαγιάρων και είναι το μυστικό των πεπρωμένων του. Αυτό το έντονο και αποκλειστικό ένστικτο εξηγεί το ιστορικό φαινόμενο μιας απομονωμένης ομάδας, ολιγάριθμης, που κυριαρχεί ακόμη σε μια χώρα που κατοικείται από μια πλειοψηφία λαών διαφορετικών φυλών και αντιφατικών προσδοκιών και παίζει ρόλο στις ευρωπαϊκές υποθέσεις πάνω από κάθε αναλογία αριθμητική της σημασίας ή πνευματικού της πολιτισμού. Αυτό το ένστικτο αφυπνίζεται σήμερα και προειδοποιεί ότι θεωρεί ότι η κατοχή της Βοσνίας-Ερζεγοβίνης αποτελεί απειλή, η οποία, εισάγοντας νέα σλαβικά στοιχεία στον ουγγρικό πολιτικό οργανισμό και παρέχοντας ένα ευρύτερο πεδίο και περαιτέρω στρατολόγηση για την κροατική αντιπολίτευση, θα ανατρέψει την ασταθή ισορροπία στην οποία εδράζεται η ουγγρική κυριαρχία. .
Αυτή η αυστροουγγρική επέκταση προς νότο εις βάρος της Οθωμανικής Αυτοκρατορίας σχεδιάστηκε για να αποτρέψει την επέκταση της ρωσικής επιρροής και την ένωση της Σερβίας με το Μαυροβούνιο.
Οθωμανικές διοικητικές αλλαγές
Για να αντισταθμίσει την Αυστροουγγρική επιρροή στην περιοχή της Ράσκα η Οθωμανική κυβέρνηση έκανε μια νέα διοικητική αλλαγή: το Σαντζάκι του Νόβι Πάζαρ αποσπάστηκε από το Βιλαέτι της Βοσνίας και εντάχθηκε στο Βιλαέτι του Κοσσυφοπεδίου, που ιδρύθηκε το 1877. Λίγο αργότερα έγιναν νέες διοικητικές αλλαγές. Το 1880 ολόκληρο το δυτικό τμήμα του Σαντζακίου του Νόβι Πάζαρ αναδιοργανώθηκε και στο έδαφος αυτό δημιουργήθηκε ένα ξεχωριστό Σαντζάκι της Πλιέβλια, που περιλάμβανε τους καζάδες Πλιέβλια (έδρα του), Πριγέπολιε και Πρίμποϊ. Αυτές ήταν οι θέσεις όπου τοποθετήθηκαν οι αυστροουγγρικές φρουρές.
Μια άλλη σημαντική διοικητική αλλαγή έγινε το 1902, όταν ο καζάς του Νόβι Πάζαρ μεταφέρθηκε στη δικαιοδοσία του Σαντζακιού της Πρίστινα και το υπόλοιπο του της Πρίστινα του Νόβι Πάζαρ αναδιοργανώθηκε ως Σαντζάκι της Σιένιτσα, που περιλάμβανε τις επαρχίες Σιένιτσα (έδρα του), Nόβα Βάρος, Μπιέλο Πόλιε και Κάτω Κόλασιν (τμήμα των σύγχρονων δήμων Μπιέλο Πόλιε και Mόικοβατς). Αυτή η κίνηση δεν έγινε ευμενώς δεκτή από τους εκεί Σλάβους Μουσουλμάνους του Νόβι Πάζαρ, γιατί την εξέλαβαν ως εκδήλωση έλλειψης σεβασμού και δυσπιστίας των κεντρικών Οθωμανικών αρχών. Μετά την Επανάσταση των Νεοτούρκων του 1908 εισήχθησαν κάποιες δημοκρατικές αλλαγές στην τοπική πολιτική ζωή, επιτρέποντας τη συμμετοχή μη Μουσουλμάνων ηγετών (Χριστιανών και Εβραίων) στα τοπικά διοικητικά όργανα.
Αποχώρηση των αυστροουγγρικών φρουρών το 1908
Στις αρχές του 1908 η Αυστροουγγαρία ανακοίνωσε την πρόθεσή της να κατασκευάσει μια σιδηροδρομική γραμμή μέσω του Σάντζακ προς την Οθωμανική Μακεδονία, γεγονός που προκάλεσε διεθνή αναβρασμό. Ωστόσο κατά τις διαπραγματεύσεις με τη Ρωσία η Αυστροουγγαρία φάνηκε ότι θα ήταν πρόθυμοι να εκκενώσει τα σαντζάκια Πλιέβλια και Σιένιτσα με αντάλλαγμα για την αναγνώριση της προσάρτησης της Βοσνίας-Ερζεγοβίνης. Οι αυστροουγγρικές φρουρές απομακρύνθηκαν από την περιοχή το 1908, μετά την επίσημη προσάρτηση από την Αυστροουγγαρία του γειτονικού Οθωμανικού βιλαετίου της Βοσνίας, που ανήκε (de jure) στην Οθωμανική Αυτοκρατορία μέχρι το 1908, αλλά ήταν υπό αυστροουγγρικό στρατό κατοχής μετά τη Συνθήκη του Βερολίνου το 1878.
Βαλκανικοί Πόλεμοι (1912-1913) και τέλος της Οθωμανικής κυριαρχίας
Μετά την ήττα των Οθωμανών κατά τον Α΄ Βαλκανικό Πόλεμο του 1912-1913 τα εδάφη των οθωμανικών σαντζακίων Πλιέβλια, Σιένιτσα και Πρίστινα τα μοιράστηκαν η Σερβία και το Μαυροβούνιο με τη Συνθήκη του Λονδίνου (1913), η περιοχή Πλιέβλια δόθηκε στο Μαυροβούνιο και οι περιοχές Σιένιτσα και Νόβι Πάζαρ με το υπόλοιπο του Σαντζακίου της Πρίστινα δόθηκαν στη Σερβία.
Πληθυσμός
Το Σαντζάκι του Νόβι Πάζαρ κατοικείτο κυρίως από Σλάβους Μουσουλμάνους (εξισλαμισμένους Νότιους Σλάβους και εκσλαβισμένους Μουσουλμάνους Αλβανούς), Σέρβους (Ορθόδοξους Χριστιανούς) και μερικούς Αλβανούς Μουσουλμάνους και Τούρκους.
Πόλεις
Σημαντικές πόλεις του σαντζακίου ήταν: (Οθωμανικά ονόματα σε παρένθεση)
Εξωτερικοί σύνδεσμοι
Κατηγορία:Οθωμανική διοικητική διαίρεση της Σερβίας Κατηγορία:Οθωμανικό Μαυροβούνιο Κατηγορία:Σαντζάκια της Οθωμανικής Αυτοκρατορίας στην Ευρώπη
Τουρχάν Χατιτζέ Σουλτάνα
Η Χασεκί Τουρχάν Χατιτζέ Βαλιντέ Σουλτάν (Οθ. Τούρκικα:ترهان خديجة سلطان) (Τούρκικα: Haseki Turhan Hatice Valide Sultan, 1627 - 4 Αυγούστου 1683) ήταν μια από τις Χασεκί Σουλτάν και η πρώτη σύζυγος του σουλτάνου Ιμπραήμ Α΄ και μητέρα του σουλτάνου Μωάμεθ Δ΄ της Οθωμανικής Αυτοκρατορίας.
Η Τουρχάν Χατιτζέ Σουλτάν ήταν μία από τις κυριότερες εκπροσώπους του Σουλτανάτου των Γυναικών.
Ο πλήρης τίτλος ήταν: Devletlu İsmetlu Haseki Turhan Hatice Valide Sultan Aliyyetü'ş-Şân Hazretleri
Χασεκί Σουλτάν
Γεννήθηκε το 1627. Η Τουρχάν της οποίας η αρχική ονομασία ήταν Νάντια, θεωρήθηκε ότι ήταν Ουκρανικής καταγωγής. Είχε συλληφθεί κατά τη διάρκεια μίας από τις επιδρομές των Τατάρων και πουλήθηκε ως σκλάβα. Ήταν Χριστιανή Ορθόδοξη και έπειτα εξισλαμίστηκε.
Όταν ήταν περίπου 12 ετών η Τουρχάν εστάλη στο παλάτι Τοπ Καπί ως δώρο για τη μητέρα του Σουλτάνου Ιμπραήμ, Κιοσέμ Σουλτάνα, από τον Χάνο της Κριμαίας. Ήταν ίσως η Κιοσέμ που έδωσε την Τουρχάν στον Ιμπραήμ ως παλλακίδα. Η Τουρχάν ήταν γνωστή για την ομορφιά της και την εξυπνάδα της. Είχε ξανθά μαλλιά και αδύνατο σώμα.
Στις 2 Ιανουαρίου 1642 σε ηλικία 14 ετών γέννησε έναν γιο, τον μελλοντικό Σουλτάνο Μωάμεθ Δ΄. Λίγο μετά την την γέννηση του ο Ιμπραήμ Α΄ και η Τουρχάν μάλωσαν και ο Ιμπραήμ εξοργίστηκε τόσο που άρπαξε τον Μωάμεθ από τα χέρια της Τουρχάν και τον πέταξε σε μία στέρνα. Ευτυχώς ο Μωάμεθ διασώθηκε από τους υπηρέτες του χαρεμιού. Αυτό το περιστατικό άφησε μία ουλή στο κεφάλι του Μωάμεθ.
Στις 8 Αυγούστου 1647 ο Ιμπραήμ εκθρονίστηκε και αρκετές μέρες αργότερα στραγγαλίστηκε. Τον διαδέχτηκε ο μεγαλύτερος γιος του Μωάμεθ, δηλαδή ο γιος της Τουρχάν.
Αντιπαράθεση με την Βαλιντέ Κιοσέμ Σουλτάν
Με την κυριαρχία του Μωάμεθ Δ΄, η θέση της Βαλιντέ Σουλτάν θα έπρεπε να πάει στην Τουρχάν. Ωστόσο η Τουρχάν αγνοήθηκε λόγω του ότι ήταν νέα και άπειρη. Αντ' αυτού, η γιαγιά του Σουλτάνου και προηγούμενη Βαλιντέ Σουλτάν, Κιοσέμ, επανήλθε σε αυτή την υψηλή θέση. Η Κιοσέμ ήταν Βαλιντέ Σουλτάν με δύο γιους, τον Μουράτ Δ΄ και τον Ιμπραήμ Α΄, έχοντας έτσι τη μεγαλύτερη εμπειρία από τις δύο γυναίκες.
Ωστόσο αποδείχτηκε ότι η Τουρχάν ήταν υπερβολικά φιλόδοξη για να χάσει μια τέτοια υψηλή θέση χωρίς μάχη. Στον αγώνα της να γίνει Βαλιντέ, η Τουρχάν υποστηρίχθηκε από τον επικεφαλής μαύρο ευνούχο και τον Μεγάλο Βεζίρη, ενώ η Κιοσέμ υποστηρίχθηκε από τον Σώμα των Γενίτσαρων και απ' όλες τις κοπέλες του χαρεμιού του Ιμπραήμ Α΄. Παρά το γεγονός ότι η Κιοσέμ ως Βαλιντέ Σουλτάν έδειχνε το καλύτερο για την κυβέρνηση, οι άνθρωποι αγανάκτησαν με την επίδραση των Γενιτσάρων στην κυβέρνηση.
Σε αυτή την πάλη για την εξουσία, η Κιοσέμ είχε προγραμματίσει να εκθρονίσει τον Μωάμεθ Δ΄ και να τον αντικαταστήσει με έναν άλλο νεότερο εγγονό της, τον Σουλεϊμάν, που ήταν γιος μιας άλλης συζύγου του Ιμπραήμ, της Σαλιχά Ντιλασούπ. Σύμφωνα με έναν ιστορικό το σχέδιο αυτό αποσκοπούσε στην αντικατάσταση της Τουρχάν από την Σαλιχά, γιατί η Σαλιχά ήταν πιο εύκολα ελεγχόμενη. Το σχέδιο ήταν ανεπιτυχές, καθώς η Τουρχάν ενημερώθηκε από έναν από τους σκλάβους της Κιοσέμ και διέταξε την δολοφονία της. Η Κιοσέμ Σουλτάν δολοφονήθηκε το 1651 σε ηλικία 62 ετών, τρία χρόνια μετά την ενθρόνιση του εγγονού της, Μωάμεθ Δ΄.
Βαλιντέ Σουλτάν
Με τον θάνατο του αντιπάλου της, η Τουρχάν έγινε Βαλιντέ Σουλτάν. Ως αντιβασιλέας, η Τουρχάν ασκούσε μεγάλη δύναμη. Συνόδευσε τον γιο της σε σημαντικές συναντήσεις και σε αρκετές περιπτώσεις μίλησε πίσω από κουρτίνα. Ήταν βαθιά αγαπητή και σεβαστή από τον γιο της, Μωάμεθ Δ΄.
Λόγω της απειρίας της βασίζονταν σε άλλα μέλη της κυβέρνησης για να την ενημερώσουν για πολιτικά θέματα. Αυτό είναι εμφανές από την αλληλογραφία της με τους Μεγάλους Βεζίρηδες. Η αντιβασιλεία της Τουρχάν αμαυρώθηκε από τουλάχιστον δύο παράγοντες: τον πόλεμο με τους Βενετούς για το νησί της Κρήτης, και την οικονομική κρίση που προέκυψε από τις υψηλές δαπάνες της διεξαγωγής πολέμου. Οι αδύναμοι Μεγάλοι Βεζίρηδες δεν βελτίωσαν την κατάσταση. Ωστόσο, το 1656 ο Κιοπριολού Μεχμέτ Πασάς διορίστηκε στη θέση του Μεγάλου Βεζίρη. Στον Μεχμέτ Πασά δόθηκε μεγαλύτερη εξουσία από του προκατόχους του. Έτσι, μερική από την πολιτική εξουσία της Τουρχάν πήγε στον Μεγάλο Βεζίρη.
Η Τουρχάν εμπόδισε την σύζυγο του γιου της, Εμετουλάχ, να σκοτώσει τους αδελφούς του Μωάμεθ Δ΄ από άλλες μητέρες, τον Σουλεϊμάν Β΄ και τον Αχμέτ Β΄. Ο Σουλεϊμάν, ο εγγονός που σκόπευε να ενθρονίσει η Κιοσέμ, ήταν γιος της Σαλιχά Ντιλασούμπ και ο Αχμέτ ήταν γιος της Χατιτζέ Μουαζέζ.
Έργα
thumb|Ο γιος της Τουρχάν Χατιτζέ Σουλτάν, [[Μωάμεθ Δ΄.|left|320x320px]] Η ιστορικός Λέσλι Πιρς βλέπει το έτος 1556 ως σημείο καμπής στην ζωή της Τουρχάν. Με την παροχή περισσότερης εξουσίας στον Μεγάλο Βεζίρη, η πολιτική εξουσία της Τουρχάν περιορίστηκε. Ωστόσο, διοχέτευσε τις ενέργειές της σε άλλους τομείς της ζωής. Η Τουρχάν άρχισε να χτίζει. Ήταν μεγάλη "οικοδόμος" της Οθωμανικής Αυτοκρατορίας.
Το πρώτο έργο της ξεκίνησε το 1658, ίσως σε απάντηση στη Ενετική απειλή η Τουρχάν κατασκεύασε δύο φρούρια κοντά στην είσοδο των Δαρδανελίων. Το ένα ήταν στην Ευρωπαϊκή πλευρά και το άλλο στην Ασιατική πλευρά και υπάρχουν μέχρι σήμερα.
Ωστόσο, η μεγαλύτερη αναγνώριση της Τουρχάν επιτεύχθηκε, έχοντας ολοκληρώσει το Γενί Τζαμί στην Κωνσταντινούπολη. Το Γενί Τζαμί έχει μία ενδιαφέρουσα ιστορία. Η κατασκευή του τζαμιού άρχισε από τη Σαφιγιέ Σουλτάν, σύζυγο του Μουράτ Γ΄ και μητέρα του Μωάμεθ Γ΄. Είχε επιλέξει την εμπορική συνοικία της πόλης, Εμίνονου, για την θέση του τζαμιού. Αυτή η περιοχή κατοικούνταν από τους μη-μουσουλμάνους. Με την κατασκευή ενός νέου τζαμιού στο Εμίνονου, η Σαφιγιέ ήθελε να πετύχει τον εξισλαμισμό της περιοχής. Για να χτιστεί σε αυτήν την περιοχή, η γη έπρεπε να διατεθεί από τους τοπικούς μη-μουσουλμάνους κατοίκους, κάτι που δεν κύλησε ομαλά.
Το 1597 τοποθετήθηκε η πρώτη πέτρα στο τζαμί. Ωστόσο, μετά το θάνατο του γιου της Σαφιγιέ Σουλτάν, Μωάμεθ Γ΄, το 1603 η κατασκευή σταμάτησε εφόσον η Σαφιγιέ δεν ήταν πλέον Βαλιντέ Σουλτάν. Η κατασκευή εγκαταλείφθηκε για 57 χρόνια και το 1660 η περιοχή καταστράφηκε από πυρκαγιά. Το τζαμί πήρε τη δεύτερη ευκαιρία του, όταν η Τουρχάν αποφάσισε να τελειώσει αυτό που άρχισε η Σαφιγιέ. Το συγκρότημα ολοκληρώθηκε το 1665, που περιλάμβανε όχι μόνο το τζαμί, αλλά και ένα σχολείο, δημόσια λουτρά, αγορά και νεκροταφείο. Σύμφωνα με την ιστορικό Λέσλι Πιρς το Γενί Τζαμί κέρδισε τη διάκριση να είναι το πρώτο αυτοκρατορικό τζαμί που χτίστηκε από μια γυναίκα. thumb|277x277px|Ο τάφος της Τουρχάν Χατιτζέ Σουλτάν, στο [[Γενί Τζαμί (Κωνσταντινούπολη)|Γενί Τζαμί]]
Στο Γενί Τζαμί βρίσκονται οι τάφοι της Τουρχάν, του γιου της Μωάμεθ Δ΄ καθώς και πέντε μετέπειτα Σουλτάνων (Μουσταφά Β΄, Αχμέτ Β΄, Μαχμούτ Α΄, Οσμάν Γ΄ και Μουράτ Ε΄), της Γκιουλτζεμάλ Σουλτάν και της Τιριμουτζγκάν Σουλτάν και διαφόρων μελών της Οθωμανικής αυλής.
Θάνατος
Η Τουρχάν ήταν η τελευταία γυναίκα που άσκησε τόσο μεγάλη δύναμη ώστε να ενεργεί ως αντιβασιλέας για ένα νεαρό γιο. Ως γυναίκα, δεν ήταν εκτεθειμένη σε δημόσιους χώρους στην Οθωμανική Αυτοκρατορία. Η Τουρχάν έδειξε τον εαυτό της στους υπηκόους της μέσω των έργων της. Για να υπερασπιστεί την είσοδο των Δαρδανελίων, η Τουρχάν έχτισε δύο φρούρια και έτσι έγινε ο φύλακας της αυτοκρατορίας.
Πηγές
Κατηγορία:Βασιλομήτωρ Κατηγορία:Βαλιδέ Σουλτάνες Κατηγορία:Σουλτάνες της Οθωμανικής Αυτοκρατορίας Κατηγορία:Οθωμανοί
Νιου Ξάντε
Το Νιου Ξάντε (σετσουάνα: New Xade) είναι ένα χωριό της Μποτσουάνα. Είναι ο έκτος μεγαλύτερος οικισμός της Περιφέρειας Γκάνζι. Έχει πληθυσμό 930 κατοίκων (2001). Βρίσκεται στην Έρημο Καλαχάρι.
Αλκαίος
Με το όνομα Αλκαίος ήταν γνωστοί οι:
Κατηγορία:Αποσαφηνίσεις ονομάτων
Επετηρίς μεταφρασιολογίας
Επετηρίς μεταφρασιολογίας: Μελέτες πάνω στη θεωρία, πρακτική και διδακτική της μετάφρασης (πολωνικά: Rocznik Przekładoznawczy. Studia nad teorią, praktyką i dydaktyką przekładu) είναι ένα επτιστημονικό περιοδικό ομότιμης αναθεώρησης το οποίο δημοσιεύεται κάθε χρόνο υπό την αιγίδα του Πανεπιστημίου του Νικολάου Κοπερνίκου στο Τόρουν (UMK). Το περιοδικό καλύπτει το επιστημονικό πεδίο της μεταφρασιολογίας εστιάζοντας στην έρευνα ποίκιλων θεμάτων που σχετίζονται με τη θεωρία, πρακτική και διδακτική της μετάφρασης. Ο κύριος στόχος του περιοδικού είναι να υπάρχει μια πλατφόρμα ανταλλαγής ιδεών ανάμεσα στους μελετητές και πρακτικούς της μετάφρασης. Κάθε τεύχος αποτελείται από τα τρία μέρη:
Η συντακτική ομάδα αποτελείται από αντιπροσώπους διαφόρων νεοφιλολογιών (αγγλικής, γερμανικής, γαλλικής, σλαβικής, ελληνικής). Πρωτοεκδόθηκε το 2005. Προς το παρόν έχουν δημοσιευτεί 13 τεύχη τα οποία είναι διαθέσιμα είτε σε έντυπη είτε σε ηλεκτρονική μορφή στον ιστοτόπο της Ακαδημαϊκης Πλατφόρμας των Περιοδικών του UMK.
Γερμανική Ομοσπονδία Καλαθοσφαίρισης
Λογότυπο
Το λογότυπο της ομοσπονδίας έχει εξελιχθεί με το πέρασμα του χρόνου.
Εξωτερικοί σύνδεσμοι
Κατηγορία:Καλαθοσφαίριση στη Γερμανία
27 Οκτωβρίου
26 Οκτωβρίου | 27 Οκτωβρίου | 28 Οκτωβρίου
Η 27η Οκτωβρίου είναι η 300ή ημέρα του έτους κατά το Γρηγοριανό ημερολόγιο (301η σε δίσεκτα έτη). Υπολείπονται 65 ημέρες.
Εικασία Γεωμετρικοποίησης του Θέρστον
Στα μαθηματικά, η εικασία της γεωμετρικοποίησης του Θέρστον δηλώνει ότι κάθε ένας από ορισμένους τρισδιάστατους τοπολογικούς χώρους έχει μια μοναδική γεωμετρική δομή που μπορεί να συσχετιστεί με αυτόν. Πρόκειται για ένα ανάλογο του θεωρήματος ομογενοποίησης για δισδιάστατες επιφάνειες, το οποίο δηλώνει ότι σε κάθε απλά συνδεδεμένη επιφάνεια Ρίμαν μπορεί να αποδοθεί μία από τις τρεις γεωμετρίες (ευκλείδεια, σφαιρική ή υπερβολική). Στις τρεις διαστάσεις, δεν είναι πάντα δυνατό να αποδοθεί μια μοναδική γεωμετρία σε έναν ολόκληρο τοπολογικό χώρο. Η εικασία της γεωμετρικοποίησης δηλώνει ότι κάθε κλειστό 3-μεσοδιάστημα μπορεί να αναλυθεί κανονικά σε κομμάτια που το καθένα έχει έναν από τους οκτώ τύπους γεωμετρικής δομής. Η εικασία αυτή προτάθηκε από τον Γουίλιαμ Θέρστον (1982) και περιλαμβάνει διάφορες άλλες εικασίες, όπως η εικασία του Πουανκαρέ και η εικασία της ελλειψοποίησης του Θέρστον.
Η εικασία Πουανκαρέ και η εικασία της σφαιρικής μορφής του χώρου είναι επακόλουθα της εικασίας της γεωμετρίας, αν και υπάρχουν συντομότερες αποδείξεις της πρώτης που δεν οδηγούν στην εικασία της γεωμετρίας.
Η εικασία
Μια 3-πολλαπλότητα λέγεται κλειστή αν είναι συμπαγής και δεν έχει όρια.
Κάθε κλειστή 3-πολλαπλότητα έχει μια πρωταρχική αποσύνθεση: αυτό σημαίνει ότι είναι το συνδεδεμένο άθροισμα πρωταρχικών 3-πολλαπλότητας (αυτή η αποσύνθεση είναι ουσιαστικά μοναδική, εκτός από ένα μικρό πρόβλημα στην περίπτωση των μη προσανατολισμένων πολλαπλών). Με τον τρόπο αυτό, ένα μεγάλο μέρος της μελέτης των 3-πολλαπλότητων περιορίζεται στην περίπτωση των πρώτων 3-πολλαπλότητων: εκείνων που δεν μπορούν να γραφούν με τη μορφή ενός μη τετριμμένου συνδεδεμένου αθροίσματος.
Ακολουθεί μια δήλωση της εικασίας του Θέρστον:
Αντώνης Σαμαράς
Ο Αντώνης Σαμαράς (Αθήνα, 23 Μαΐου 1951) είναι Έλληνας πολιτικός και βουλευτής της Νέας Δημοκρατίας. Διετέλεσε πρωθυπουργός της Ελλάδας από τις 20 Ιουνίου 2012 έως τις 26 Ιανουαρίου 2015, μετά τη νίκη του στις εκλογές 2012. Επίσης, διετέλεσε πρόεδρος του κόμματος της Νέας Δημοκρατίας (29 Νοεμβρίου 2009 - 5 Ιουλίου 2015) και της Πολιτικής Άνοιξη, καθώς και ευρωβουλευτής της Νέας Δημοκρατίας (1 Ιουλίου 2004 - 1 Οκτωβρίου 2007).
Εικασία Γεωμετρικοποίησης του Θέρστον
Η εικασία
Υπάρχουν 8 πιθανές γεωμετρικές δομές σε 3 διαστάσεις, οι οποίες περιγράφονται στην επόμενη ενότητα. Υπάρχει ένας μοναδικός και ελάχιστος τρόπος να τεμαχίσουμε μια μη αναγώγιμη προσανατολισμένη 3-πολλαπλότητα κατά μήκος του τόρου σε κομμάτια που είναι Seifert ή ατοροειδείς πολλαπλότητες, που ονομάζεται JSJ αποσύνθεση, η οποία δεν είναι ακριβώς ίδια με την αποσύνθεση της εικασίας της γεωμετρίας, επειδή μερικά από τα κομμάτια της JSJ αποσύνθεσης μπορεί να μην έχουν γεωμετρικές δομές πεπερασμένου όγκου. (Παραδείγματος χάριν, ο τόρος απεικόνισης ενός χάρτη Ανόσοφ ενός τόρου έχει μια επιλύσιμη δομή πεπερασμένου όγκου, αλλά η JSJ αποσύνθεσή του τον κόβει κατά μήκος ενός τόρου για να παράγει ένα γινόμενο ενός τόρου και ενός μοναδιαίου διαστήματος, και το εσωτερικό αυτού δεν έχει γεωμετρική δομή πεπερασμένου όγκου).
Αντώνης Σαμαράς
Υπηρέτησε ως υπουργός στις κυβερνήσεις Τζαννετάκη και Ζολώτα και μετά τη νίκη της Νέας Δημοκρατίας στις εκλογές του 1990 διορίστηκε υπουργός Εξωτερικών. Μετά από διαφωνία με τον πρωθυπουργό Κωνσταντίνο Μητσοτάκη για το χειρισμό του μακεδονικού ονοματολογικού ζητήματος αποπέμφθηκε από την κυβέρνηση τον Απρίλιο του 1992. Τον Οκτώβριο του ίδιου έτους παραιτήθηκε από βουλευτής, αποχώρησε από τη Νέα Δημοκρατία και το 1993 ίδρυσε την Πολιτική Άνοιξη στην οποία παρέμεινε πρόεδρος ως τη διάλυση του κόμματος το 2004.
Το 2004 επανήλθε στη Νέα Δημοκρατία ως ευρωβουλευτής και το 2007 επανεξελέγη βουλευτής Μεσσηνίας. Τον Ιανουάριο του 2009 διορίστηκε υπουργός Πολιτισμού. Στις εσωκομματικές εκλογές του 2009 εξελέγη πρόεδρος του κόμματος και έγινε αρχηγός της αξιωματικής αντιπολίτευσης. Τον Νοέμβριο του 2011 η Νέα Δημοκρατία έδωσε ψήφο εμπιστοσύνης στην κυβέρνηση Παπαδήμου και μετά τις εκλογές του Ιουνίου 2012 σχηματίστηκε κυβέρνηση συνεργασίας με πρωθυπουργό τον ίδιο. Στις 5 Ιουλίου 2015, ο Σαμαράς δήλωσε ότι παραιτείται από την ηγεσία της Νέας Δημοκρατίας.
Εικασία Γεωμετρικοποίησης του Θέρστον
Η εικασία
Για μη προσανατολισμένες πολλαπλότητες, ο απλούστερος τρόπος να διατυπώσουμε μια εικασία γεωμετρίας είναι να πάρουμε πρώτα το προσανατολισμένο διπλό κάλυμμα. Είναι επίσης δυνατό να εργαστούμε απευθείας με μη προσανατολισμένες πολλαπλότητες, αλλά αυτό συνεπάγεται πρόσθετες επιπλοκές: μπορεί να χρειαστεί να κόψουμε κατά μήκος προβολικών επιπέδων και φιαλών Klein καθώς και σφαιρών και τοροειδών, και οι πολλαπλότητες των οποίων η συνοριακή συνιστώσα είναι ένα προβολικό επίπεδο δεν έχουν γενικά καμία γεωμετρική δομή.
Αντώνης Σαμαράς
Αποτέλεσε έναν από τους πρωταγωνιστές των Ελληνικών συμφωνιών με το Διεθνές Νομισματικό Ταμείο, υπερψηφίζοντας τη δανειακή σύμβαση του 2012 και εν συνεχεία συνεργάστηκε με σκοπό τη δημοσιονομική εξυγίανση της χώρας ως πρωθυπουργός με το κόμμα της Νέας Δημοκρατίας. Έχει δεχθεί έντονη κριτική για τη στάση του απέναντι στη κυβέρνηση του Γιώργου Παπανδρέου, την αντιμνημονιακή ρητορική που υιοθέτησε για τα πρώτα δύο χρόνια από την είσοδο στο πρόγραμμα του ΔΝΤ      και το κλείσιμο της ΕΡΤ τον Ιούνιο του 2013.
Βιογραφικά στοιχεία
Γεννήθηκε στην Αθήνα, στις 23 Μαΐου του 1951 και είναι γιος του καρδιολόγου Κωνσταντίνου Σαμαρά και της Ελένης Ζάννα. Από την πλευρά του πατέρα του είναι ανιψιός του Γεωργίου Σαμαρά (1903-1984), βουλευτή Μεσσηνίας με το κόμμα της ΕΡΕ ενώ από την πλευρά της μητέρας του είναι απόγονος της οικογένειας Μπενάκη. Είναι τρισέγγονος του Εμμανουήλ Μπενάκη, δισέγγονος του Στέφανου και της Πηνελόπης Δέλτα, εγγονός του υπουργού Αλέξανδρου Ζάννα, (που σύζυγος του ήταν η Βιργινία, θυγατέρα της Πηνελόπης Δέλτα) και ανιψιός του λογοτέχνη Παύλου Ζάννα. Έχει έναν αδελφό, τον Αλέξανδρο Σαμαρά, αρχιτέκτονα και πρώην πρόεδρο του Κολλεγίου Αθηνών.
Εικασία Γεωμετρικοποίησης του Θέρστον
Η εικασία
Στις 2 διαστάσεις, η ανάλογη δήλωση λέει ότι οποιαδήποτε (μη οριοθετημένη) επιφάνεια έχει γεωμετρική δομή που αποτελείται από μια μετρική σταθερής καμπυλότητας- δεν χρειάζεται να κόψουμε πρώτα την πολλαπλότητα.
Αντώνης Σαμαράς
Βιογραφικά στοιχεία
Το 1970 αποφοίτησε από το Κολλέγιο Αθηνών. Έκανε τις προπτυχιακές του σπουδές στα Οικονομικά στο Κολλέγιο Άμχερστ των Ηνωμένων Πολιτειών. Παράλληλα με τις σπουδές εργαζόταν σε Ελληνοαμερικανικό εστιατόριο. Έκανε μεταπτυχιακό Διοίκησης Επιχειρήσεων (ΜΒΑ) στο Πανεπιστήμιο Χάρβαρντ. μικρογραφία|249x249εσ|Ο Αντώνης Σαμαράς σε συνάντηση με τον [[Κάρολος Παπούλιας|Κάρολο Παπούλια.]] Στις 20 Μαΐου 1990 παντρεύτηκε τη Γεωργία Κρητικού, με την οποία έχουν αποκτήσει δύο παιδιά, τον Κώστα και την Λένα. Κατοικεί στην Κηφισιά.
Πολιτική πορεία, 1977 - 1993
Υπήρξε ενεργό μέλος της ΟΝΝΕΔ και εξελέγη για πρώτη φορά βουλευτής Μεσσηνίας με τη Νέα Δημοκρατία (ΝΔ) στις Ελληνικές βουλευτικές εκλογές 1977 σε ηλικία 26 ετών, ο νεότερος βουλευτής στην ιστορία  του Ελληνικού Κοινοβουλίου.
Εικασία Γεωμετρικοποίησης του Θέρστον
Οι οκτώ γεωμετρίες Θέρστον
Μια πρότυπη γεωμετρία είναι μια απλά συνδεδεμένη ομαλή πολλαπλότητα X και μια μεταβατική δράση μιας ομάδας Lie G στη X με συμπαγείς σταθεροποιητές.
Αντώνης Σαμαράς
Πολιτική πορεία, 1977 - 1993
Τον Ιούλιο του 1989 διορίστηκε υπουργός Οικονομικών στην κυβέρνηση συνεργασίας της Νέας Δημοκρατίας με τον Συνασπισμό υπό τον πρωθυπουργό Τζαννή Τζαννετάκη. Τον Νοέμβριο του ίδιου έτους ανέλαβε υπουργός Εξωτερικών στην οικουμενική κυβέρνηση ΝΔ, ΠΑΣΟΚ και Συνασπισμού υπό τον πρωθυπουργό Ξενοφώντα Ζολώτα.
Επεισόδιο με τον Μιχάλη Γεωργακάκη
Την Κυριακή 10 Ιουνίου 1984, κατά την έντονα φορτισμένη προεκλογική περίοδο των ευρωεκλογών του 1984, που σημαδεύτηκε από επεισόδια μεταξύ οπαδών του ΠΑΣΟΚ και της ΝΔ σε διάφορες πόλεις της Ελλάδας, ο Αντώνης Σαμαράς υπήρξε πρωταγωνιστής επεισοδίου με τον διοικητή των ΜΕΑ (Μονάδες Ειδικών Αποστολών, σώμα που εκείνη την εποχή είχε αντικαταστήσει τα ΜΑΤ) Μιχάλη Γεωργακάκη. Ειδικότερα, ο τότε αστυνομικός διευθυντής Αθηνών, Στέλιος Τζανάκης, είχε συλλάβει μέλη της Εκτελεστικής Επιτροπής της ΟΝΝΕΔ.
Εικασία Γεωμετρικοποίησης του Θέρστον
Οι οκτώ γεωμετρίες Θέρστον
Μια γεωμετρική δομή σε μια πολλαπλότητα M είναι ένας διαφορμορφισμός από την M στην X/Γ για μια πρότυπη γεωμετρία X, όπου Γ είναι μια διακριτή υποομάδα της G που δρα ομαλά στην X- είναι μια ειδική περίπτωση μιας πλήρους δομής (G,X). Αν μια δεδομένη πολλαπλότητα δέχεται μια γεωμετρική δομή, τότε δέχεται μια δομή της οποίας το μοντέλο είναι μέγιστο.
Τάγμα της Αξίας της Ομοσπονδιακής Δημοκρατίας της Γερμανίας
Το Τάγμα της Αξίας της Ομοσπονδιακής Δημοκρατίας της Γερμανία (Γερμανικά: Verdienstorden der Bundesrepublik Deutschland, ή Bundesverdienstorden, BVO) είναι το μόνο ομοσπονδιακό παράσημο της Γερμανίας. Δημιουργήθηκα από τον πρώτο Πρόεδρο της Γερμανίας, Τέοντορ Χόις, στις 7 Σεπτεμβρίου 1951. Έχει απονεμηθεί σε περισσότερους από 200000 ανθρώπους, είτε Γερμανούς είτε ξένους.
Εικασία Γεωμετρικοποίησης του Θέρστον
Οι οκτώ γεωμετρίες Θέρστον
Μια τρισδιάστατη πρότυπη γεωμετρία X είναι σχετική με την εικασία της γεωμετρίας αν είναι μέγιστη και αν υπάρχει τουλάχιστον μία συμπαγής πολλαπλότητα με γεωμετρική δομή που έχει ως πρότυπο την X. Ο Thurston ταξινόμησε τις 8 πρότυπες γεωμετρίες που ικανοποιούν αυτές τις συνθήκες- παρατίθενται παρακάτω και μερικές φορές ονομάζονται γεωμετρίες Θέρστον (υπάρχουν επίσης αμέτρητες πρότυπες γεωμετρίες χωρίς συμπαγή τεταγμένα).
Αντώνης Σαμαράς
Επεισόδιο με τον Μιχάλη Γεωργακάκη
Ο Σαμαράς πήγε στην αστυνομική διεύθυνση για να διαμαρτυρηθεί, και στην είσοδο του κτιρίου συνάντησε τον Γεωργακάκη, με τον οποίο διαπληκτίστηκε. Ο Γεωργακάκης χειροδίκησε κατά του Σαμαρά και παραλίγο να προκαλέσει τον πνιγμό του Αντώνη Σαμαρά, όπως ισχυρίστηκε ο Ευάγγελος Αβέρωφ σε επιστολή διαμαρτυρίας που έστειλε στον Ανδρέα Παπανδρέου με την οποία ζήτησε άμεση αντικατάσταση των Τζανάκη και Γεωργακάκη. Ο ίδιος ο Σαμαράς προσήλθε στον εισαγγελέα Ποινικής Αγωγής Αθηνών Ευθύμιο Στάμο και κατέθεσε μήνυση κατά του Γεωργακάκη για σωματική βλάβη, εξύβριση, βλασφημία και ψευδή καταμήνυση.
Εικασία Γεωμετρικοποίησης του Θέρστον
Οι οκτώ γεωμετρίες Θέρστον
Υπάρχει σύνδεση με τις ομάδες Μπιάνκι: τρισδιάστατες ομάδες Lie. Οι περισσότερες γεωμετρίες Thurston μπορούν να υλοποιηθούν ως μια αριστερά αναλλοίωτη μετρική σε μια ομάδα Μπιάνκι. Ωστόσο, η S2 × R δεν μπορεί να είναι, ο ευκλείδειος χώρος αντιστοιχεί σε δύο διαφορετικές ομάδες Μπιάνκι, και υπάρχουν αμέτρητες διαλυτές μη μοναδιαίες ομάδες Μπιάνκι, οι περισσότερες από τις οποίες δίνουν πρότυπες γεωμετρίες χωρίς συμπαγείς αντιπροσώπους.
Αντώνης Σαμαράς
Υπουργός Εξωτερικών
Μετά τις επόμενες εκλογές του Απριλίου 1990, όταν η Νέα Δημοκρατία κατάφερε να κερδίσει αυτοδυναμία στο Κοινοβούλιο συνεργαζόμενη με τον βουλευτή της Δημοκρατικής Ανανέωσης Θεόδωρο Κατσίκη, θήτευσε πάλι ως υπουργός Εξωτερικών.
Εικασία Γεωμετρικοποίησης του Θέρστον
Σφαιρική γεωμετρία S3
Ο σταθεροποιητής σημείων είναι O(3, R) και η ομάδα G είναι η 6διάστατη ομάδα Lie O(4, R), με 2 συνιστώσες. Οι αντίστοιχες πολλαπλότητες είναι ακριβώς κλειστές 3-πολλαπλότητες με πεπερασμένη θεμελιώδη ομάδα. Παραδείγματα περιλαμβάνουν την 3-σφαίρα, τη σφαίρα ομολογίας Πουανκαρέ και τους χώρους Lens. Αυτή η γεωμετρία μπορεί να μοντελοποιηθεί ως μια αριστερά αναλλοίωτη μετρική στην ομάδα Μπιάνκι τύπου IX. Οι πολλαπλότητες με αυτή τη γεωμετρία είναι όλες συμπαγείς, προσανατολίσιμες και έχουν τη δομή ενός ινώδους χώρου του Σέιφερτ (συχνά με διάφορους τρόπους). Ο πλήρης κατάλογος αυτών των ποικιλιών δίνεται στο άρθρο για τα σφαιρικά 3-πολλαπλότητα. Υπό την επίδραση της ροής Ricci, οι ποικιλίες με αυτή τη γεωμετρία καταρρέουν σε ένα σημείο σε πεπερασμένο χρόνο.
Αντώνης Σαμαράς
Αλβανικό ζήτημα
Κατά τη διάρκεια της θητείας του ως υπουργού Εξωτερικών το 1990 - 1992, δέχθηκε έντονες κατηγορίες για τα μαζικά κύματα μεταναστών από την Αλβανία.
Εικασία Γεωμετρικοποίησης του Θέρστον
Ευκλείδεια γεωμετρία E3
Ο σταθεροποιητής σημείων είναι O(3, R) και η ομάδα G είναι η 6διάστατη ομάδα Lie R3 × O(3, R), με 2 συνιστώσες. Παραδείγματα είναι ο 3-τόρος, και γενικότερα ο τόρος αντιστοιχίας ενός αυτομορφισμού πεπερασμένης τάξης του 2-τόρου- βλέπε δέσμη τόρου. Υπάρχουν ακριβώς 10 πεπερασμένες κλειστές 3-πολλαπλότητες με αυτή τη γεωμετρία, 6 προσανατολισμένες και 4 μη προσανατολισμένες. Αυτή η γεωμετρία μπορεί να μοντελοποιηθεί ως μια αριστερά αναλλοίωτη μετρική σε ομάδες Μπιάνκι τύπου I ή VII0. Οι πολλαπλότητες πεπερασμένου όγκου με αυτή τη γεωμετρία είναι όλες συμπαγείς και έχουν τη δομή ενός ινώδους χώρου του Σέιφερτ (μερικές φορές με δύο τρόπους). Ο πλήρης κατάλογος αυτών των πολλαπλοτήτων παρατίθεται στο άρθρο για τους χώρους του Σέιφερτ. Υπό τη ροή Ricci, οι πολλαπλότητες με Ευκλείδεια γεωμετρία παραμένουν αναλλοίωτες.
Υπερβολική γεωμετρία H3
Ο σταθεροποιητής σημείων είναι O(3, R) και η ομάδα G είναι η 6διάστατη ομάδα Lie O+(1, 3, R), με 2 συνιστώσες. Υπάρχει ένας πολύ μεγάλος αριθμός παραδειγμάτων αυτού του τύπου και η ταξινόμησή τους δεν είναι πλήρως κατανοητή. Το παράδειγμα με τον μικρότερο όγκο είναι η πολλαπλότητα του Γουίκς. Άλλα παραδείγματα δίνουν ο χώρος Σέιφερτ-Βέμπερ, ή οι "επαρκώς περίπλοκες" χειρουργικές επεμβάσεις Ντεν σε συνδέσμους, ή οι περισσότερες πολλαπλότητες Χάκεν. Η εικασία της γεωμετρίας υπονοεί ότι ένα κλειστό 3-μεσοδιάστημα είναι υπερβολικό αν και μόνο αν είναι μη αναγώγιμο, ατοροειδές και έχει άπειρη θεμελιώδη ομάδα. Αυτή η γεωμετρία μπορεί να μοντελοποιηθεί ως μια αριστερά αναλλοίωτη μετρική στην ομάδα Μπιάνκι τύπου V ή VIIh≠0. Υπό την επίδραση της ροής Ricci, οι πολλαπλότητες με υπερβολική γεωμετρία διαστέλλονται.
Η γεωμετρία του S2 × R
Ο σταθεροποιητής σημείου είναι O(2, R) × Z/2Z και η ομάδα G είναι O(3, R) × R × Z/2Z, με 4 συνιστώσες. Οι τέσσερις πολλαπλές πεπερασμένου όγκου με αυτή τη γεωμετρία είναι : S2 × S1, ο τόρος απεικόνισης του αντιποδικού χάρτη της S2, το συνδεδεμένο άθροισμα δύο αντιγράφων του τρισδιάστατου προβολικού χώρου και το γινόμενο της S1 με τον δισδιάστατο προβολικό χώρο. Οι δύο πρώτοι είναι τοροειδείς απεικόνισης του χάρτη ταυτότητας και του αντιποδικού χάρτη της σφαίρας 2, και είναι τα μόνα παραδείγματα 3-πολλαπλοτήτων που είναι πρωταρχικά αλλά όχι αναγωγικά. Το τρίτο είναι το μοναδικό παράδειγμα μη τετριμμένου συνδεδεμένου αθροίσματος με γεωμετρική δομή. Είναι το μόνο μοντέλο γεωμετρίας που δεν μπορεί να υλοποιηθεί ως μια αριστερά αναλλοίωτη μετρική σε μια τρισδιάστατη ομάδα Lie. Οι πολλαπλότητες πεπερασμένου όγκου με αυτή τη γεωμετρία είναι όλες συμπαγείς και έχουν τη δομή ενός χώρου ινών Σέιφερτ (συχνά με διάφορους τρόπους). Στην περίπτωση μιας κανονικοποιημένης ροής Ricci, οι πολλαπλότητες με αυτή τη γεωμετρία συγκλίνουν σε μια μονοδιάστατη πολλαπλότητα.
Η γεωμετρία του H2 × R
Ο σταθεροποιητής σημείου είναι O(2, R) × Z/2Z και η ομάδα G είναι O+(1, 2, R) × R × Z/2Z, με 4 συνιστώσες. Παραδείγματα περιλαμβάνουν το γινόμενο μιας υπερβολικής επιφάνειας με έναν κύκλο, ή γενικότερα τον τόρο αντιστοιχίας μιας ισομετρίας μιας υπερβολικής επιφάνειας. Οι πολλαπλότητες πεπερασμένου όγκου με αυτή τη γεωμετρία έχουν τη δομή ενός ινοποιημένου χώρου του Σέιφερτ, αν είναι προσανατολισμένες. (Αν δεν είναι προσανατολίσιμες, η φυσική ινοποίηση με κύκλους δεν είναι κατ' ανάγκη ινοποίηση Seifert: το πρόβλημα είναι ότι ορισμένες ίνες μπορούν να "αντιστρέψουν τον προσανατολισμό", με άλλα λόγια, οι γειτονιές τους μοιάζουν με φιάλες Κλάιν με στερεές ίνες και όχι με στερεούς τόρους ). Η ταξινόμηση τέτοιων (προσανατολισμένων) πολλαπλοτήτων δίνεται στο άρθρο για τους ινοποιημένους χώρους Σέιφερτ. Αυτή η γεωμετρία μπορεί να μοντελοποιηθεί ως μια αριστερά αναλλοίωτη μετρική στην ομάδα Μπιάνκι τύπου ΙΙΙ. Υπό την κανονικοποιημένη ροή Ricci, οι πολλαπλότητες με αυτή τη γεωμετρία συγκλίνουν σε 2-διάστατη πολλαπλότητα..
Η γεωμετρία της καθολικής κάλυψης του SL(2, "R")
Η καθολική κάλυψη της SL(2, R συμβολίζεται με . Είναι ένας ινώδης χώρος πάνω από το H2, και ο χώρος ονομάζεται μερικές φορές (στριμμένος) "Twisted H2 × R". Η ομάδα G έχει 2 συνιστώσες. Η συνιστώσα της ταυτότητας έχει τη δομή . Ο σταθεροποιητής σημείου είναι O(2,R).
Παραδείγματα αυτών των πολλαπλοτήτων περιλαμβάνουν: την πολλαπλότητα των μοναδιαίων διανυσμάτων της εφαπτόμενης δέσμης μιας υπερβολικής επιφάνειας, και γενικότερα τις σφαίρες ομολογίας Μπρίσκορν (με εξαίρεση την 3-σφαίρα και τον δωδεκαεδρικό χώρο Πουανκαρέ). Αυτή η γεωμετρία μπορεί να μοντελοποιηθεί ως μια αριστερά αναλλοίωτη μετρική στην ομάδα Μπιάνκι τύπου VIII ή III. Οι ποικιλίες πεπερασμένου όγκου με αυτή τη γεωμετρία είναι προσανατολίσιμες και έχουν τη δομή ενός ινοποιημένου χώρου του Σέιφερτ. Η ταξινόμηση τέτοιων πολλαπλών μορφών δίνεται στο άρθρο για τους ινώδεις χώρους του Σέιφερτ. Υπό κανονικοποιημένη ροή Ricci οι πολλαπλότητες με αυτή τη γεωμετρία συγκλίνουν σε μια 2-διάστατη πολλαπλότητα..
Γεωμετρία Nil
Αυτή η γεωμετρία είναι ινώδης στην E2 και, ως εκ τούτου, είναι μερικές φορές γνωστή ως "Twisted E2 × R". Είναι η γεωμετρία της ομάδας Χάιζενμπεργκ. Ο σταθεροποιητής σημείου είναι O(2, R). Η ομάδα G έχει 2 συνιστώσες και είναι ένα ημι-άμεσο γινόμενο της τρισδιάστατης ομάδας Χάιζενμπεργκ και της ομάδας O(2, R) των ισομετριών ενός κύκλου. Οι συμπαγείς πολλαπλότητες με αυτή τη γεωμετρία περιλαμβάνουν τον τόρο απεικόνισης μιας στρέψης Ντεν ενός 2-τόρου, ή το πηλίκο της ομάδας Χάιζενμπεργκ από την "ολοκληρωτική ομάδα Χάιζενμπεργκ". Αυτή η γεωμετρία μπορεί να μοντελοποιηθεί ως μια αριστερά αναλλοίωτη μετρική στην ομάδα Μπιάνκι τύπου ΙΙ. Οι πολλαπλότητες πεπερασμένου όγκου με αυτή τη γεωμετρία είναι συμπαγείς και προσανατολίσιμες και έχουν τη δομή ενός ινώδους χώρου Σέιφερτ. Η ταξινόμηση αυτών των πολλαπλοτήτων δίνεται στο άρθρο για τους ινώδεις χώρους του Σέιφερτ. Υπό την κανονικοποιημένη ροή Ricci, οι συμπαγείς πολλαπλότητες με αυτή τη γεωμετρία συγκλίνουν στο R2 με την επίπεδη μετρική.